IL-KTIEB TAD-DEWTERONOMJU Ħarsa ħafifa lejn il-ktieb Kien kważi wasal iż-żmien li l-poplu Lhudi jaqsam ix-Xmara Ġordan u jakkwista l-art ta' Kangħan. Iżda Alla rrifjuta li jħalli lil Mosè jdaħħal lil Ulied Iżrael fl-Art Imwiegħda. Alla qallu li kellu jmut fil-Lvant tal-Ġordan. Hekk, id-Dewteronomju jiġbor fih id-diskorsi li Mosè għamel lill-Poplu biex isellmilhom. Fihom irrepeta l-liġijiet li Alla kien tah biex iwassal lil Ulied Iżrael. Proprju għaliex Mosè kien qiegħed jgħaddi l-Liġi lill-Poplu għat-tieni darba, dan il-ktieb issejjaħ "Dewteronomju", li hi kelma mnissla minn frażi Griega li tfisser "it-tieni liġi". Mosè fakkar lil-Lhud dwar l-istorja tagħhom tul l-erbgħin sena fid-deżert. Ifakkarhom kif Alla ħelishom mill-jasar tal-Eġittu u ħa ħsiebhom tul triqthom lejn l-Art Imwiegħda. Iġibilhom quddiem għajnejhom kemm-il darba ma baqgħux leali lejn Alla, anzi m'obdewhx. Fit-twissijiet aħħarija tiegħu, Mosè jinsisti li jekk il-Lhud iżommu l-Patt ta' qima u ubbidjenza lejn il-Mulej, huma jkunu ġens b'saħħtu li jimxi 'l quddiem b'suċċess. Imma jekk jiksru dan il-Patt u jduru lejn l-idoli, il-Mulej kien ħalef li jibgħat fuqhom saħtiet kbar. Huma mhux biss jintrebħu mill-għedewwa, imma jitilfu l-art u jitilfu ħajjithom. Meta, ħafna snin wara, lil Ġesù staqsewh liema kien l-aqwa u l-akbar Kmandament, hu għażel li jikkwota mill-ktieb tad-Dewteronomju biex iwieġeb il-mistoqsija li saritlu: Isma', O Iżrael: Alla tagħna l-Mulej, il-Mulej waħdu. Ħobb, mela, lill-Mulej, Alla tiegħek, b'qalbek kollha, b'ruħek kollha u b'saħħtek kollha, ( , ). It-taqsim tal-ktieb L-ewwel diskors ta' Mosè ( , — , ) It-tieni diskors ta' Mosè ( , — , ) L-Għaxar Kmandamenti ( , — , ) Liġijiet, regoli u twissijiet ( , — , ) Istruzzjonijiet biex jidħlu f'Kangħan ( , — , ) Jiġġedded il-Patt ( , — , ) L-aħħar kliem ta' Mosè ( , — , ) Il-mewt ta' Mosè ( , - )